కథ వెనుక కథ

కథ వెనుక కథ 2023లో విడుదలైన తెలుగు సినిమా. దండ‌మూడి బాక్సాఫీస్ బ్యానర్‌పై దంద‌మూడి అవ‌నీంద్ర కుమార్ నిర్మించిన ఈ సినిమాకు కృష్ణ చైత‌న్య దర్శకత్వం వహించాడు. సునీల్‌, విశ్వంత్ దుడ్డుంపూడి, శ్రీజిత గౌష్‌, శుభశ్రీ రాయగురు, అలీ ప్రధాన పాత్రల్లో నటించిన ఈ సినిమా టీజర్‌ను ఫిబ్రవరి 17న విడుదల చేసి, సినిమాను మే 12న విడుదలైంది.
కథ
విశ్వంత్ దర్శకుడు కావాలని కలలుకంటాడు. తన మ‌ర‌ద‌లిని ప్రేమిస్తాడు, ఈ విషయం తెలుసుకున్న అతడి మామ‌య్య సంవ‌త్స‌రంలో హిట్ సినిమా తీసి డైరెక్ట‌ర్‌గా మంచి పేరు తెచ్చుకుంటేనే తన కూతుర్నిచ్చి పెళ్లి చేస్తాన‌ని కండీష‌న్ పెడ‌తాడు. ఈ క్రమంలో విశ్వంత్ త‌న క‌థ‌తో దర్శకుడిగా అవకాశగం సంపాదిస్తాడు. షూటింగ్ జ‌రుగుతున్న స‌మ‌యంలో సినిమా యూనిట్ లోని ఐదుగురు క‌నిపించ‌కుండా పోతారు. అమ్మాయిలు క‌నిపించ‌కుండా పోవ‌ట‌మే కాదు హ‌త్య‌కు కూడా గుర‌వుతుంటారు. దీంతో పోలీసులు ఈ కేసును సిన్సియర్‌ పోలీస్‌ ఆఫీసర్‌ స‌త్య (సునీల్)కి అప్ప‌గిస్తారు. అస‌లు అమ్మాయిలు క‌నిపించ‌కుండా పోవ‌టానికి  కార‌ణం ఎవ‌రు ? దీని వెనుకున్నది ఎవరు ?  స‌త్య ఈ కేసును ఎలా ఛేదించాడు అనేదే మిగతా సినిమా కథ.

నటీనటులు

 సునీల్‌
 విశ్వంత్ దుడ్డుంపూడి
 శ్రీజిత గౌష్‌
 శుభశ్రీ రాయగురు
 ఆలీ
 జ‌య ప్ర‌కాష్‌
 బెన‌ర్జీ
 ర‌ఘు బాబు
 సత్యం రాజేష్
 మధునందన్
 భూపాల్‌
 ఛత్రపతి శేఖర్
 ఖ‌య్యుం
 ఈరోజుల్లో సాయి
 రూప 
 ఖయ్యూం

సాంకేతిక నిపుణులు
బ్యానర్:  దండ‌మూడి బాక్సాఫీస్
నిర్మాత:  దంద‌మూడి అవ‌నీంద్ర కుమార్
కథ, స్క్రీన్‌ప్లే, దర్శకత్వం: కృష్ణ చైత‌న్య 
సంగీతం: శ్ర‌వ‌ణ్ భ‌రద్వాజ్ 
సినిమాటోగ్రఫీ: గంగ‌న‌మోని శేఖ‌ర్‌
ఎడిటింగ్: అమర్ రెడ్డి కుడుములు 
పాటలు: కాసర్ల శ్యామ్, పూర్ణాచారి 
ఆర్ట్ డైరెక్టర్: వెంకట్ సాలపు
కోరియోగ్రఫీ: బాను
ఫైట్స్: అంజి, రియల్ సతీష్

మూలాలు

వర్గం:2023 తెలుగు సినిమాలు